ઈંગ્લેન્ડ તરફથી શ્રેણીમાં અત્યાર સુધીમાં શાનદાર બોલિંગ પ્રદર્શન કરનારા લેગ સ્પિનર આદિલ રશીદે કહ્યું કે ભારત સામે ટેસ્ટ શ્રેણીમાં પ્રદર્શન માટે તેની જે પ્રશંસા થઈ રહી છે તેને તે વધુ મહત્ત્વ આપતો નથી. આદિલ રશીદે ગઈ કાલે રમત પૂરી થયા બાદ કહ્યું, ”મેં ક્યારેય મીડિયા કે કોઈ અન્ય તરફથી પ્રશંસાની આશા રાખી નથી. ફક્ત નેટમાં ધ્યાન આપ્યું અને સખત મહેનત કરી. બેશક, તમે મેદાન પર ઊતરીને તમારું ૧૦૦ ટકા પ્રદર્શન આપો છે. જો વિકેટ ના મળે તો એ કોઈ મોટી વાત નથી.” આદિલ ઈંગ્લેન્ડના પ્રદર્શનથી ખુશ છે. તેણે કહ્યું, ”૨૮૩ રન બનાવ્યા બાદ ભારતને છ વિકેટે ૨૭૧ રન પર રોકવું એ સારું પ્રદર્શન છે.”